1872 m.

1872 m. buvo keliamieji metai, prasidedantys pirmadienį pagal Grigaliaus kalendorių.

Lietuvoje

Įvykiai 
 Liepos 14 d. – Šiauliuose siautėjo didelis gaisras.
Nedatuoti
 Šiauliuose įsteigta Savanoriška ugniagesių komanda.

Gimtadieniai 
 Sausio 3 d. – Jonas Vileišis, Lietuvos Nepriklausomybės Akto signataras, teisininkas, žymus visuomenės ir politinis veikėjas (m. 1942 m.).
 Sausio 4 d. – Dmitrijus Zubovas, grafas, agronomas.
 Sausio 28 d. – Kazimieras Steponas Šaulys, Lietuvos Nepriklausomybės Akto signataras, prelatas, visuomenės ir valstybės veikėjas, profesorius (m. 1964 m.).
 Vasario 1 d. – Stanislovas Sarapinas, kunigas, visuomenės veikėjas, Šiaulių Šv. Petro ir Povilo bažnyčios klebonas.
 Vasario 11 d. – Aleksandras Januškevičius, Lietuvos gydytojas, daktaras (m. 1955 m.).
 Vasario 12 d. – Jurgis Arnašius, Mažosios Lietuvos spaudos darbuotojas, poetas, politinis ir visuomenės veikėjas. (m. 1934 m.).
 Gegužės 18 d. – Jonas Mikutavičius, vargonininkas ir chorvedys (m. 1963 m.).
 Birželio 1 d. – Marija Ivanauskaitė-Lastauskienė, viena iš seserų rašytojų, pasirašinėjusių Lazdynų Pelėdos slapyvardžiu (m. 1957 m.).
 Birželio 18 d. – Jonas Mackevičius, Lietuvos dailininkas tapytojas, akvarelistas (m. 1954 m.).
 Birželio 21 d. – Aleksandras Hagentornas, Lietuvos gydytojas, medicinos daktaras (m. 1946 m.).
 Liepos 21 d. – Petras Juodakis, Lietuvos chemikas, visuomenės veikėjas (m. 1940 m.).
 Rugpjūčio 2 d. – Antanas Jurgeliūnas, Lietuvos gydytojas higienistas, daktaras (m. 1943 m.).
 Rugpjūčio 20 d. – Pranciškus Petras Būčys, Lietuvos Rytų apeigų vyskupas, teologas, marijonas, Lietuvos katalikų mokslų akademijos akademikas, teologijos daktaras (m. 1951 m.).
 Rugpjūčio 31 d. – Kristupas Lekšas, Mažosios Lietuvos politinis ir visuomenės veikėjas, poetas, giesmynų sudarytojas (m. 1941 m.).
 Rugsėjo 3 d. – Martynas Labutis, prekybininkas, visuomenės veikėjas, kalendorių leidėjas.
 Rugsėjo 30 d. – Juozas Vokietaitis, Lietuvos pedagogas, visuomenės veikėjas (m. 1931 m.).
 Lapkričio 4 d. – Andrius Matulaitis, knygnešys, literatas. Petro, Prano ir Stasio Matulaičių brolis (m. 1958 m.).
 Lapkričio 6 d. – Mikelis Šuišelis, evangelikų liuteronų kunigas, Mažosios Lietuvos spaudos darbuotojas, vertėjas.
 Lapkričio 15 d. – Julijonas Lindė-Dobilas, Lietuvos rašytojas, kunigas, pedagogas (m. 1934 m.).
 Lapkričio 16 d. – Andrius Bulota, teisininkas, publicistas, Lietuvos politinis veikėjas (m. 1941 m.).
 Lapkričio 28 d. – Kazimieras Buinevičius, lietuvių gydytojas terapeutas, medicinos daktaras (m. 1953 m.).
 Gruodžio 12 d. – Jurgis Brožaitis, Mažosios Lietuvos visuomenės veikėjas.
 Gruodžio 14 d. – Kazimieras Šleivys, kunigas, knygnešys. Palaidotas Gaurės Šv. arkangelo Mykolo bažnyčios šventoriuje (m. 1943 m.).
 Gruodžio 19 d. – Antanas Alekna, Lietuvos kunigas, istorikas, publicistas, vertėjas, visuomenės veikėjas (m. 1930 m.).
 Gruodžio 24 d. – Jonas Totoraitis, Lietuvos kunigas, istorikas, visuomenės veikėjas (m. 1941 m.).

Nedatuota

 Antanas Gudaitis, raštininkas, valdininkas, visuomenės veikėjas, knygnešys (m. 1937 m.).
 Antanas Kungis, kunigas, draudžiamosios lietuviškos spaudos platintojas (m. 1938 m.).
 Juozas Jasas, Lapių bažnyčios klebonas, publicistas ir knygnešys (m. 1935 m.).
 Petras Prunskis, kunigas, visuomenės veikėjas, draudžiamosios liet. spaudos platintojas (m. 1942 m.).

Mirtys 
 Sausio 23 d. – Pranciškus Felicijonas Benediktas Jurgis Karpis, Rusijos imperijos valstybės ir švietimo veikėjas, mecenatas.  (g. 1814 m.).
 Kovo 24 d. – Kazimieras Dalenas, 1831 m. ir 1863 m. sukilimų veikėjas (g. 1802 m.).
 Birželio 4 d. – Stanislovas Moniuška, Lietuvos lenkų kompozitorius, dirigentas. Vienas ryškiausių lenkų muzikos romantizmo kūrėjų greta F. F. Šopeno (g. 1819 m.).

Pasaulyje

Įvykiai 

Nedatuoti
 Brazilija okupavo Paragvajaus šiaurę.

Gimtadieniai 
 Sausio 6 d. – Aleksandras Nikolajevičius Skriabinas, rusų kompozitorius ir pianistas (m. 1915 m.).
 Kovo 31 d. – Sergejus Pavlovičius Diagilevas, rusų leidėjas, meno kritikas, artistų mecenatas, baleto impresarijus, rusų baleto trupės įkūrėjas, atradęs daugybe talentų, XX a. pradžioje populiarinęs Rusų baletą Europoje ir Jungtinėse Amerikos valstijose; „Rusų sezonų" įkūrėjas (m. 1929 m.).
 Balandžio 3 d. – Paulis Kalninis, gydytojas, Latvijos valstybinis politinis veikėjas.
 Balandžio 9 d. – Leonas Bliumas, teisininkas, Prancūzijos politinis veikėjas, 1936–1937 m., 1938 m. ir 1947–1948 m. Prancūzijos ministras pirmininkas (m. 1950 m.).
 Balandžio 23 d. – Aleksandras Izgojevas, Rusijos politikas, publicistas (m. 1935 m.).
 Gegužės 10 d. – Marselis Mausas, prancūzų sociologas ir antropologas, labiausiai žinomas kaip savo dėdės, Émile Durkheimo (vienas sociologijos pradininkų) palikimo saugotojas ir darbų tęsėjas bei prancūzų antropologinės mokyklos pradininkas (m. 1950 m.).
 Gegužės 30 d. – Paul-Émile Janson, belgų teisininkas, politikas, ministras pirmininkas, užsienio reikalų ir teisingumo ministras, liberalų veikėjas (m. 1944 m.).
 Birželio 6 d. – Antonis Boleslavas Dobrovolskis, lenkų geofizikas, poliariniu sričių tyrėjas, pedagogas. Lenkijos mokslų akademijos narys (m. 1954 m.).
 Liepos 4 d. – Kelvinas Kūlidžas, trisdešimtasis JAV prezidentas, valdęs nuo 1923 iki 1929 m (m. 1933 m.).
 Liepos 16 d. – Roald Engelbregt Gravning Amundsen, norvegų keliautojas, poliarinių sričių tyrinėtojas (m. 1928 m.).
 Rugpjūčio 3 d. –  Hokonas VII, Norvegijos karalius, valdęs 1905-1957 m.
 Rugpjūčio 13 d. – Richard Martin Willstätter, 1915 m. Nobelio chemijos premijos laureatas (m. 1942 m.).
 Rugsėjo 20 d. – Maurice Gustave Gamelin, Prancūzijos generolas, vyriausiasis kariuomenės vadas Antrojo pasaulinio karo pradžioje (m. 1958 m.).
 Lapkričio 4 d. – Bohdanas Lepkis, ukrainiečių poetas, rašytojas, literatūrologas (m. 1941 m.).

Nedatuota

 Bertrand Arthur William Russell, britų filosofas, matematikas, logikas, istorikas ir pacifistas (m. 1970 m.).
 Grigorijus Jefimovičius Rasputinas, rusų valstietis ir mistikas, kurio gebėjimai pagerinti Rusijos caro Nikolajaus II sūnaus Aleksejaus sveikatos būklę (jis sirgo hemofilija) suteikė galimybę daryti didelę įtaka caro šeimai (ypač imperatorei Aleksandrai) ir dvarui. G. Rasputinas faktiškai buvo caro šeimos favoritas (m. 1916 m.).

Mirtys 
 Liepos 18 d. – Benito Juárez, Meksikos prezidentas (g. 1806 m.).
 Rugsėjo 13 d. – Liudvigas Andrėjas Fojerbachas, vokiečių filosofas (g. 1804 m.).

Nuorodos 

1872 m.